প্রথম ম্যাচেই আইসল্যান্ডের কাছে হোঁচট খেয়েছে আর্জেন্টিনা। সেই ধাক্কা সামলে ওঠার আগেই বড়সড় বিতর্কে জড়িয়ে গেলেন মেসিদের কোচ জর্জে সাম্পাওলি।  তাঁর বিরুদ্ধে অভিযোগ উঠল যৌন হেনস্থার। বিশ্বকাপের মাঝেই এমন বিতর্ক ওঠায় আসরে নামতে হল খোদ আর্জেন্টিনার ফুটবল সংস্থাকে। সাফ জানিয়ে দেওয়া হল কোনও অপ্রীতিকর ঘটনা ঘটেনি।

এই বিষয়ে অন্যান্য খবর

ম্যাচ জিততেই খুলে ফেললেন প্যান্ট! মেসির সতীর্থের কাণ্ডে হইচই বিশ্বকাপে
ম্যাচের মধ্যেই ফেটে গেল বল! বিশ্বকাপে এমন কাণ্ডে হতবাক সবাই
ঘরে বিশ্বকাপ দেখতে অভিনব প্ল্যান! এই ভারতীয়কে নিতে হল ১৫ লাখ লোন


নাইজেরিয়া ও ক্রোয়েশিয়াকে বাদে আইসল্যান্ডকেই আর্জেন্টিনার গ্রুপে সবথেকে দুর্বল প্রতিপক্ষ ভাবা হচ্ছিল। সেই ম্যাচে মেসির পেনাল্টি মিসের পর উত্তাল ফুটবল বিশ্ব। এর মধ্যেই কালি লাগল কোচ সাম্পাওলির সাদা শার্টে।
তাঁর বিরুদ্ধে বলা হল, তিনি নাকি এক মহিলাকে যৌন হেনস্থা করেছেন। এমন তোলপাড় করে দেওয়া খবর সামলাতে সরাসরি আসরে নামলেন খোদ আর্জেন্টিনা ফুটবল সংস্থার প্রধান ক্লদিও তাপিয়া। তিনি বলে দেন, ‘‘প্রত্যেক দিনই এমন কিছু ঘটে যা কৃত্রিম ভাবে বানানো। আমাদের কোচের সততার উপরে আমাদের পুরো আস্থা রয়েছে। ব্যক্তিগত ভাবে আমি জানি উনি কেমন ব্যক্তি। ওনাকে এখনও সমর্থন করে যাব।’’
২০১৫ সালে চিলির কোচ হিসেবে জিতেছিলেন কোপা আমেরিকা। পরে সেভিয়ার দায়িত্ব নিলেও আর্জেন্টিনার কোচের চেয়ারে বসার প্রস্তাব এলে লা লিগা ছাড়েন। এক বছরের বেশি সময় ধরে মেসিদের কোচ তিনি। এখন দেখার মাঠ ও মাঠের বাইরের এই দুঃসময় আর্জেন্টিনা সত্যিই কতটা কাটিয়ে উঠতে পারে।